钦定古今图书集成/明伦汇编/氏族典/第365卷 > 《廖用贤尚友录》 > 岑羲
## 钦定古今图书集成/明伦汇编/氏族典/第365卷 > 《廖用贤尚友录》 > 岑羲

按《唐书岑文本传》：“文本孙羲，字伯华，第进士，累迁太
常博士，坐贬郴州司法参军，迁金坛令。时弟仲翔为
长洲令，仲休为溧水令，皆有治续。宰相宗楚客语本
道：‘巡察御史，毋遗江东三岑，乃荐羲为汜水令，拜天
官员外郎，俄为中书舍人。中宗时，武三思用事，敬晖
欲上表削诸武封王者，众畏三思，不敢为草，独羲为’”
之。由是下。迁秘书少监，进吏部侍郎。帝崩，诏擢右散
骑常侍、同中书门下三品。睿宗立，罢为陕州刺史，再
迁户部尚书。景云初，复召同三品，进侍中，封南阳郡
公。时羲兄献为国子司业，仲翔陕州刺史，仲休商州
刺史，兄弟子侄在清要者数十人。羲叹曰：“物极则反，
可以惧矣。”然不能抑退。坐豫太平公主谋诛，籍其家。